ddrg/super_eurlex huggingface dataset:
Sklep Sveta

z dne 18. februarja 2003

o sklenitvi Sporazuma v obliki izmenjave pisem med Evropsko skupnostjo in Rusko federacijo o vzpostavitvi sistema dvojne kontrole brez količinskih omejitev v zvezi z izvozom nekaterih jeklenih izdelkov iz Ruske federacije v Evropsko skupnost

(2003/618/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, in zlasti člena 133 v povezavi s prvim stavkom člena 300(2),

ob upoštevanju predloga Komisije,

ob upoštevanju naslednjega:

(1) Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Rusko federacijo na drugi strani [1] je začel veljati 1. decembra 1997.

(2) Evropska skupnost in Ruska federacija sta se dogovorili, da za nekatere jeklene izdelke vzpostavita sistem dvojne kontrole za obdobje od 13. oktobra 1997 do 31. decembra 1999. Ta sporazum v obliki izmenjave pisem je bil v imenu Evropske skupnosti odobren s Sklepom 97/741/ES [2]. Sistem je bil s Sklepom 2000/294/ES [3] podaljšan za obdobje od 1. januarja 2000 do 31. decembra 2001. Ustrezna izvedbena zakonodaja Skupnosti je bila sprejeta z Uredbo (ES) št. 2135/97 [4], razširjeno z Uredbo (ES) št. 793/2000 [5].

(3) Komisija je sklenila pogajanja o Sporazumu v obliki izmenjave pisem med Evropsko skupnostjo in Rusko federacijo o vzpostavitvi sistema dvojne kontrole brez količinskih omejitev v zvezi z izvozom nekaterih jeklenih izdelkov iz Ruske federacije v Evropsko skupnost –

SKLENIL:

Člen 1

1. Sporazum v obliki izmenjave pisem med Evropsko skupnostjo in Rusko federacijo o vzpostavitvi sistema dvojne kontrole brez količinskih omejitev v zvezi z izvozom nekaterih jeklenih izdelkov iz Ruske federacije v Evropsko skupnost se odobri v imenu Evropske skupnosti.

2. Besedilo Sporazuma je priloženo temu sklepu.

Člen 2

Predsednik Sveta se pooblasti, da imenuje osebe, ki so pooblaščene, da Sporazum v obliki izmenjave pisem, naveden v členu 1, pravno zavezujoče podpišejo v imenu Skupnosti.

V Bruslju, 18. februarja 2003

Za Svet

Predsednik

N. Christodoulakis

[1] UL L 327, 28.11.1997, str. 3.

[2] UL L 300, 4.11.1997, str. 36.

[3] UL L 96, 18.4.2000, str. 44.

[4] UL L 300, 4.11.1997, str. 1.

[5] UL L 96, 18.4.2000, str. 1.

--------------------------------------------------
Odločba Komisije

z dne 22. maja 2003

o spremembi Odločbe 2000/728/ES o določitvi pristojbin za vlogo in letnih pristojbin za znak Skupnosti za okolje

(notificirana pod dokumentarno številko K(2003) 1780)

(Besedilo velja za EGP)

(2003/393/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 1980/2000 Evropskega parlamenta in Sveta z dne 17. julija 2000 o spremenjenem sistemu Skupnosti za podeljevanje znaka za okolje [1] ter zlasti člena 12 Uredbe in Priloge V k Uredbi,

ob upoštevanju naslednjega:

(1) V skladu z delovnim načrtom, vzpostavljenim z Odločbo Komisije 2002/18/ES [2], bi morala struktura pristojbin za znak Skupnosti za okolje primerno spodbujati uporabo znaka za okolje, podeljenega na podlagi sistema Skupnosti kot tudi na podlagi drugih sistemov za podeljevanje znaka za okolje.

(2) Odločbo Komisije 2000/728/ES z dne 10. novembra 2000 o določitvi pristojbin za vlogo in letnih pristojbin za znak Skupnosti za okolje [3] bi bilo torej treba spremeniti tako, da bi se omogočila znižanja za proizvode, ki jim je bil podeljen drug znak za okolje, usklajen s splošnimi zahtevami ISO 14024.

(3) Ukrepi, predvideni v tej odločbi, so v skladu z mnenjem odbora, ustanovljenega s členom 17 Uredbe (ES) št. 1980/2000 –

SPREJELA NASLEDNJO ODLOČBO:

Člen 1

V člen 2 Odločbe 2000/728/ES se vstavi naslednji odstavek 8a:

"8a. Pristojni organi lahko odobrijo znižanje do 30 %, če je bil zadevnemu proizvodu podeljen drug znak za okolje, ki izpolnjuje splošne zahteve ISO 14024."

Člen 2

Ta odločba je naslovljena na države članice in na organe, pristojne za podeljevanje znaka za okolje v Skupnosti.

V Bruslju, 22. maja 2003

Za Komisijo

Margot Wallström

Članica Komisije

[1] UL L 237, 21.9.2000, str. 1.

[2] UL L 7, 11.1.2002, str. 28.

[3] UL L 293, 22.11.2000, str. 18.

--------------------------------------------------
Odločba Komisije

z dne 24. marca 2003

o spremembi Odločbe 2000/45/ES glede veljavnosti okoljskih meril za podelitev znaka Skupnosti za okolje pralnim strojem

(notificirana pod dokumentarno številko K(2003) 218)

(Besedilo velja za EGP)

(2003/240/ES)

KOMISIJA EVROPSKIH SKUPNOSTI JE –

op upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 1980/2000 Evropskega parlamenta in Sveta z dne 17. julija 2000 o spremenjenem sistemu Skupnosti za podeljevanje znaka za okolje [1] in zlasti drugega pododstavka člena 6(1) Uredbe,

po posvetovanju z Odborom Evropske unije za znak za okolje,

ob upoštevanju naslednjega:

(1) Po Uredbi (ES) št. 1980/2000 se lahko znak Skupnosti za okolje podeli proizvodu z lastnostmi, zaradi katerih lahko pomembno prispeva k izboljšavam glede ključnih okoljskih vidikov.

(2) Uredba (ES) št. 1980/2000 predvideva, da je treba določiti posebna merila za znak za okolje v skladu s skupinami proizvodov.

(3) Obenem predvideva, da se pregled meril za znak za okolje, pa tudi zahtev za ocenjevanje in preverjanje v zvezi z merili izvede pravočasno pred iztekom veljavnosti meril, določenih za vsako skupino proizvodov.

(4) Po pregledu Odločbe Komisije 2000/45/ES [2] je primerno podaljšati obdobje veljavnosti teh okoljskih meril za obdobje treh let.

(5) Odločbo 2000/45/ES je torej treba ustrezno spremeniti.

(6) Ukrepi, predvideni v tej odločbi, so v skladu z mnenjem odbora, ustanovljenega po členu 17 Uredbe (ES) št. 1980/2000 –

SPREJELA NASLEDNJO ODLOČBO:

Člen 1

Člen 3 Odločbe 2000/45/ES se nadomesti z naslednjim:

"Člen 3

Opredelitev skupine proizvodov in merila za skupino proizvodov so veljavna od dneva notifikacije te odločbe do 30. novembra 2005. Vendar če do tega datuma ni sprejeta nova odločba o opredelitvi skupine proizvodov in o določitvi meril za to skupino proizvodov, veljavnost preneha 30. novembra 2006 ali na dan sprejetja nove odločbe, kar je prej."

Člen 2

Ta odločba je naslovljena na države članice.

V Bruslju, 24. marca 2003

Za Komisijo

Margot Wallström

Članica Komisije

[1] UL L 237, 21.9.2000, str. 1.

[2] UL L 16, 21.1.2000, str. 74.

--------------------------------------------------
POPRAVEK
Sklepa Sveta 2003/223/ES v sestavi voditeljev držav ali vlad
z dne 21. marca 2003
o spremembi člena 10.2 Statuta Evropskega sistema centralnih bank
in Evropske centralne banke
(UL L 83, 1.4.2003, str. 66)
(Slovenska posebna izdaja, Poglavje 1, Zvezek 4, str. 294)
1. V uvodni izjavi (1) se
besedilo:
„širitev evro območja bo povzročila“
glasi:
„širiteveuroobmočja bo povzročila“;
besedilo:
„na razširjenem evro območju, ne glede“
glasi:
„na razširjenem euroobmočju , ne glede“;
besedilo:
„, ki uvedejo evro.“
glasi:
„, ki uvedejo euro.“.
2. V uvodni izjavi (2) se
besedilo:
„na celotnem evro območju, mora“
glasi:
„na celotnem euroobmočju , mora“.
3. V uvodni izjavi (4) se
besedilo:
„širitvi evro območja do trenutno“
glasi:
„širitvieuroobmočja do trenutno“;
besedilo:
„gospodarstvo evro območja kot celote“
glasi:
„gospodarstvo euroobmočja kot celote“.
4. V uvodni izjavi (5) se
besedilo:
„gospodarstvo evro območja kot celote“
glasi:
„gospodarstvo euroobmočja kot celote“;
besedilo:
„njihove NCB na evro območju.“
glasi:
„njihove NCB na euroobmočju .“;
(a) v uvodni izjavi (5)(i) se
besedilo:
„, ki so uvedle evro.“
glasi:
„, ki so uvedle euro.“;01/Zv. 5 SL Uradni list Evropske unije 123
(b) v uvodni izjavi (5)(ii) se
besedilo:
„, ki so uvedle evro.“
glasi:
„, ki so uvedle euro.“.
5. V uvodni izjavi (6) se
besedilo:
„Ko v evro območje vstopi“
glasi:
„Ko veuroobmočje vstopi“.
6. V uvodni izjavi (7) se
besedilo:
„, ki so uvedle evro, se prilagodijo“
glasi:
„, ki so uvedle euro, se prilagodijo“;
besedilo:
„, ki so uvedle evro, enaka obdobjem“
glasi:
„, ki so uvedle euro, enaka obdobjem“.
7. Včlenu1(nadomestitevčlena10.2StatutaEvropskegasistemacentraln ihbankinEvropskecentralnebanke),
se v prvi alinei:
besedilo:
„, ki so uvedle evro.“
glasi:
„, ki so uvedle euro.“.124 SL Uradni list Evropske unije 01/Zv. 5
Odločba Komisije

z dne 10. aprila 2002

o spremembi Odločbe 2001/393/ES o certificiranju za uvoz jajc, prostih specifičnih patogenih organizmov (SPF), iz tretjih držav

(notificirano pod dokumentarno številko K(2002) 1374)

(Besedilo velja za EGP)

(2002/278/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega stanja živali, ki urejajo trgovino med državami članicami Evropske skupnosti in uvoz perutnine in valilnih jajc iz tretjih držav [1], kakor je bila nazadnje spremenjena z Odločbo Komisije 2001/867/ES [2], in zlasti člena 23(2), člena 24(2) in člena 27a Direktive,

ob upoštevanju naslednjega:

(1) Odločba Komisije 2001/393/ES [3] o določitvi pogojev zdravstvenega stanja živali in veterinarskega certificiranja za uvoz jajc prostih specifičnih patogenih organizmov, iz tretjih držav ter o sestavi seznama tretjih držav, iz katerih države članice dovolijo uvoz takšnih jajc.

(2) Čas veljavnosti veterinarskega spričevala je bil določen na pet dni.

(3) Težave pri prevozu in logistiki so povzročile težave pri pošiljanju jajc, prostih specifičnih patogenih organizmov (SPF) v države članice pred dnem poteka veljavnosti veterinarskega spričevala.

(4) Nevarnost okužbe teh proizvodov med prevozom, če so pakirani in če se prevažajo skladno z zahtevami Odločbe 2001/393/ES, je majhna. Podaljšanje obdobja veljavnosti spričevala na 15 dni ne bi ogrozila zdravstvenega statusa takega proizvoda.

(5) Odločbo 2001/393/ES bi bilo treba ustrezno spremeniti.

(6) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Priloga II k Odločbi 2001/393/ES se nadomesti z besedilom v Prilogi k tej odločbi.

Člen 2

Ta odločba je naslovljena na države članice.

V Bruslju, 10. aprila 2002

Za Komisijo

David Byrne

Član Komisije

[1] UL L 303, 31.10.1990, str. 6.

[2] UL L 323, 7.12.2001, str. 29.

[3] UL L 138, 22.5.2001, str. 31.

--------------------------------------------------

PRILOGA

„PRILOGA II

+++++ TIFF +++++

+++++ TIFF +++++

--------------------------------------------------
Odločba Komisije

z dne 25. novembra 2002

o spremembi Odločbe 1999/710/ES v zvezi z Avstralijo, Litvo in Slovenijo za mleto meso in polpripravljene mesne jedi

(notificirano pod dokumentarno številko K(2002) 4536)

(Besedilo velja za EGP)

(2002/920/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Odločbo 2001/4/ES [2], in zlasti člena 2(4) Odločbe,

ob upoštevanju naslednjega:

(1) Začasni seznami obratov v tretjih državah, ki proizvajajo mleto meso in polpripravljene mesne jedi, so se pripravili z Odločbo Komisije 1999/710/ES z dne 15. oktobra 1999 o začasnih seznamih obratov v tretjih državah, od koder države članice dovoljujejo uvoz mletega mesa in mesnih pripravkov [3].

(2) Avstralija, Litva in Slovenija so zagotovile sezname obratov, ki proizvajajo mleto meso in polpripravljene mesne jedi, za katere pristojni organi potrjujejo, da so v skladu s predpisi Skupnosti.

(3) Začasni seznami teh obratov se tako lahko pripravijo za Avstralijo, Litvo in Slovenijo. Odločba 1999/710/ES bi se zato morala ustrezno spremeniti.

(4) Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –

SPREJELA NASLEDNJO ODLOČBO:

Člen 1

V prilogi k Odločbi 1999/710/ES se dodajo naslednje vrstice:

"País: AustraliaLand: AustralienLand: AustralienΧώρα: ΑυστραλίαCountry: AustraliaPays: AustraliePaese: AustraliaLand: AustraliëPaís: AustráliaMaa: AustraliaLand: Australien

1 | 2 | 3 | 4 | 5 | 6 |

187 | Australian Food Corporation Pty Ltd | Coominya | Queensland | MM, MP | 7 |

País: LituaniaLand: LitauenLand: LitauenΧώρα: ΛιθουανίαCountry: LithuaniaPays: LituaniePaese: LituaniaLand: LitouwenPaís: LituâniaMaa: LiettuaLand: Litauen

1 | 2 | 3 | 4 | 5 | 6 |

87-10 | R. Irtmono firma "Rovisa" | Struikiu km. | Taurage | MP | 7 |

País: EsloveniaLand: SlovenienLand: SlowenienΧώρα: ΣλοβενίοCountry: SloveniaPays: SlovéniePaese: SloveniaLand: SloveniëPaís: EslovéniaMaa: SloveniaLand: Slovenien

1 | 2 | 3 | 4 | 5 | 6 |

71 | Perutnina Ptuj D.D. | Ptuj | | MP, MM | 7" |

Člen 2

Ta odločba se uporablja od tretjega dne po objavi v Uradnem listu Evropskih skupnosti.

Člen 3

Ta odločba je naslovljena na države članice.

V Bruslju, 25. novembra 2002

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 2, 5.1.2001, str. 21.

[3] UL L 281, 4.11.1999, str. 82.

--------------------------------------------------
Sklep Sveta

z dne 16. decembra 2002

o podpisu v imenu Skupnosti in začasni uporabi Sporazuma o trgovini s tekstilnimi izdelki med Evropsko skupnostjo in Kraljevino Nepal, parafiranega v Bruslju dne 23. oktobra 2002

(2002/993/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Evropske skupnosti s pogajanji uskladila Sporazum o trgovini s tekstilnimi izdelki s Kraljevino Nepal.

(2) Sporazum je bil parafiran 23. oktobra 2002.

(3) Primerno je sporazum uporabljati začasno od 1. januarja 2003 do dokončanja postopkov, potrebnih za njegovo uradno sklenitev, na podlagi vzajemnosti.

(4) Ob upoštevanju njegove morebitne poznejše sklenitve bi bilo treba Sporazum podpisati v imenu Skupnosti –

SKLENIL:

Člen 1

Podpis Sporazuma med Evropsko skupnostjo in Kraljevino Nepal o trgovini s tekstilnimi izdelki se odobri v imenu Skupnosti, ob upoštevanju Sklepa Sveta o sklenitvi navedenega sporazuma.

Besedilo Sporazuma je priloženo k temu sklepu.

Člen 2

Predsednik Sveta je s tem pooblaščen, da imenuje osebe, pooblaščene za podpis Sporazuma v imenu Evropske skupnosti, pod pogojem njegove sklenitve.

Člen 3

Na podlagi vzajemnosti se Sporazum začasno uporablja od 1. januarja 2003 do dokončanja postopkov, potrebnih za njegovo sklenitev.

V Bruslju, 16. decembra 2002

Za Svet

Predsednica

M. Fischer Boel

--------------------------------------------------
Odločba Komisije

z dne 7. novembra 2002

o spremembi Direktive 94/55/ES glede rokov, v katerih je treba tlačne posode, nosilce jeklenk in cisterne za prevoz nevarnega blaga po cesti uskladiti s to direktivo

(notificirana pod dokumentarno številko K(2002) 4344)

(Besedilo velja za EGP)

(2002/886/ES)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 94/55/ES z dne 21. novembra 1994 o približevanju zakonodaje držav članic glede prevoza nevarnega blaga po cesti [1], kakor je bila nazadnje spremenjena z Direktivo Komisije 2001/7/ES [2], in zlasti tretjega pododstavka člena 6(4) direktive,

ob upoštevanju naslednjega:

(1) Evropski standardi, ki določajo podrobne tehnične specifikacije o konstrukciji, uporabi in pogojih prevoza tlačnih posod, nosilcev jeklenk in cistern za prevoz nevarnega blaga po cesti, še niso dodani Prilogama A in B k Direktivi 94/55/ES, ker CEN še ni končal z njihovo standardizacijo.

(2) Zato je treba roke, določene v členu 6(4) Direktive 94/55/ES, za uskladitev tlačnih posod, nosilcev jeklenk in cistern z Direktivo 94/55/ES odložiti.

(3) Direktivo 94/55/ES je treba zato ustrezno spremeniti.

(4) V interesu pravne varnosti ta odločba velja od 1. julija 2001 -

SPREJELA NASLEDNJO ODLOČBO:

Člen 1

V členu 6(4) Direktive 94/55/ES se prvi pododstavek nadomesti:

"Vsaka država članica lahko ohrani svoje nacionalne predpise, veljavne 31. decembra 1996, o konstrukciji, uporabi in pogojih prevoza novih tlačnih posod in nosilcev jeklenk v smislu posebne določbe iz odstavka 4 Priloge C ter novih cistern, ki niso v skladu s Prilogama A in B, dokler se sklicevanja na standarde za konstrukcijo in uporabo cistern, tlačnih posod in nosilcev jeklenk z enako zavezujočo naravo, kakor jo imajo določbe te direktive, ne dodajo Prilogama A in B, vendar v vsakem primeru najdlje do 30. junija 2003. Tlačne posode, nosilci jeklenk in cisterne, konstruirane pred 1. julijem 2003, in druge posode, konstruirane pred 1. julijem 2001, ki so bile vzdrževane po zahtevanih stopnjah varnosti, se lahko še naprej uporabljajo pod prvotnimi pogoji."

Člen 2

Ta odločba velja od 1. julija 2001.

Člen 3

Ta odločba je naslovljena na države članice.

V Bruslju, 7. novembra 2002

Za Komisijo

Loyola De Palacio

Podpredsednica

[1] UL L 319, 12.12.1994, str. 7.

[2] UL L 30, 1.2.2001, str. 43.

--------------------------------------------------
Sklep Sveta

z dne 25. aprila 2002

o prilagoditvi dela III Skupnih konzularnih navodil in o sestavi Priloge 16 k Skupnim konzularnim navodilom

(2002/354/ES)

SVET EVROPSKE UNIJE JE –

ob upoštevanju Uredbe Sveta (ES) št. 789/2001 z dne 24. aprila 2001, s katero se Svetu pridržijo izvedbena pooblastila v zvezi z nekaterimi podrobnejšimi predpisi in praktičnimi postopki preverjanja prošenj za vizume [1],

ob upoštevanju pobude Kraljevine Belgije,

ob upoštevanju naslednjega:

(1) Usklajevanje vizumske politike zahteva zlasti, da schengenski pravni red določi pravila za postopek in pogoje za izdajo vizumov. Videti je logično, da bi moral biti zahtevek za vizum, s katerim se začenja postopek obravnave vlog za vizume in je tudi sredstvo za preverjanje pogojev za takšno obravnavo, v obliki enotnega dokumenta, ki ga uporabljajo vse konzularne službe držav članic.

(2) Danska v skladu s členoma 1 in 2 Protokola o stališču Danske, ki je priloga Pogodbe o Evropski uniji in Pogodbe o ustanovitvi Evropske skupnosti, ne sodeluje pri sprejetju tega sklepa in je ta zato ne zavezuje niti ga ni dolžna uporabljati. Glede na to, da je namen tega sklepa nadgradnja schengenskega pravnega reda po določbah naslova IV tretjega dela Pogodbe o ustanovitvi Evropske skupnosti, se bo Danska v skladu s členom 5 navedenega protokola v roku šestih mesecev po tem, ko Svet sprejme ta sklep, odločila, ali ga bo prenesla v svojo nacionalno zakonodajo.

(3) V zvezi z Republiko Islandijo in Kraljevino Norveško ta sklep pomeni razvijanje določb schengenskega pravnega reda, ki sodijo na področje iz točke B člena 1 Sklepa Sveta 1999/437/ES z dne 17. maja 1999 o nekaterih izvedbenih predpisih za uporabo Sporazuma, sklenjenega med Svetom Evropske unije in Republiko Islandijo ter Kraljevino Norveško, v zvezi s pridružitvijo teh dveh držav k izvajanju, uporabi in razvoju schengenskega pravnega reda [2].

(4) V skladu s členoma 1 in 2 Protokola o stališču Združenega kraljestva in Irske, ki je priložen Pogodbi o Evropski uniji in Pogodbi o ustanovitvi Evropske skupnosti, Irska in Združeno kraljestvo ne sodelujeta pri sprejetju tega sklepa in ju ta zato ne zavezuje niti ga nista dolžni uporabljati –

SPREJEL NASLEDNJI SKLEP:

Člen 1

Za prvim stavkom oddelka 1 dela III Skupnih konzularnih navodil (SKN) se doda naslednji stavek:

"Prošnje za enotni vizum morajo biti izdelane z uporabo usklajenega obrazca, katerega vzorec je podan v Prilogi 16."

Člen 2

Vzorec usklajenega enotnega obrazca prošnje za vizum v prilogi k tej odločbi postane Priloga 16 k Skupnim konzularnim navodilom.

Člen 3

Ta sklep se uporablja od 1. januarja 2003.

Člen 4

Ta sklep je naslovljen na države članice v skladu s Pogodbo o ustanovitvi Evropske skupnosti.

V Luxembourgu, 25. aprila 2002

Za Svet

Predsednik

M. Rajoy Brey

[1] UL L 116, 26.4.2001, str. 2.

[2] UL L 176, 10.7.1999, str. 31.

--------------------------------------------------

PRILOGA

PRILOGA 16

+++++ TIFF +++++

+++++ TIFF +++++

--------------------------------------------------
Sklep Sveta

z dne 15. aprila 2002

o sprejetju Sporazuma o uvedbi projektne naloge mednarodne študijske skupine za juto 2001 v imenu Evropske skupnosti

(2002/312/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 113 v zvezi s prvim stavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) 13. marca 2001 je pogajalska konferenca, ki jo je vzpostavila Konferenca Združenih narodov za trgovino in razvoj (Unctad), sprejela Sporazum o uvedbi pravilnika mednarodne študijske skupine za juto 2001 (v nadaljnjem besedilu Sporazum).

(2) Ta novi sporazum je bil sklenjen, da bi nadomestil Mednarodni sporazum o juti 1989, ki se je iztekel 11. oktobra 2001.

(3) Skupnost je podpisnica Mednarodnega sporazuma o juti 1989, kakor je bil podaljšan, zato je v njenem interesu, da odobri sporazum, ki ga nadomesti –

SKLENIL:

Člen 1

Sporazum o uvedbi projektne naloge mednarodne študijske skupine za juto 2001 se potrdi v imenu Evropske skupnosti.

Besedilo Sporazuma je priloga k temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za deponiranje listine o sprejemu v imenu Skupnosti [1].

V Luxembourgu, 15. aprila 2002

Za Svet

Predsednik

J. PiquÉ I Camps

[1] Datum začetka veljavnosti sporazuma bo v Uradnem listu Evropskih skupnosti objavil Generalni sekretariat Sveta.

--------------------------------------------------
Sklep Evropskega parlamenta

z dne 14. marca 2002

o spremembi Sklepa 94/262/ESPJ, ES, Euratom o pravilih in splošnih pogojih, ki urejajo opravljanje funkcije varuha človekovih pravic

(2002/262/ES, ESPJ, Euratom)

EVROPSKI PARLAMENT JE –

ob upoštevanju Pogodbe o ustanovitvi Evropske skupnosti in zlasti člena 195(2) Pogodbe,

ob upoštevanju Pogodbe o ustanovitvi Evropske skupnosti za premog in jeklo ter zlasti člena 20D(4) Pogodbe,

ob upoštevanju Pogodbe o ustanovitvi Evropske skupnosti za atomsko energijo ter zlasti člena 107D(4) Pogodbe,

ob upoštevanju Resolucije Evropskega parlamenta z dne 17. novembra 2000 o spremembah Sklepa Evropskega parlamenta z dne 19. marca 1994 o pravilih in splošnih pogojih, ki urejajo opravljanje funkcije varuha človekovih pravic [1],

ob upoštevanju mnenja Komisije,

s soglasjem Sveta,

ob upoštevanju naslednjega:

(1) V skladu z odstavkom 5 člena 22 Finančne uredbe z dne 21. decembra 1977, ki se uporablja za splošni proračun Evropskih skupnosti [2], se varuh človekovih pravic za namene omenjene uredbe obravnava kot institucija.

(2) Uredba Sveta (ES, ESPJ, Euratom) št. 2673/1999 o spremembi Finančne uredbe je za varuha človekovih pravic ustvarila poseben oddelek v splošnem proračunu Evropske unije in ustrezno spremenila določbe Finančne uredbe v zvezi z njim.

(3) Zato je treba spremeniti Sklep Evropskega parlamenta 94/262/ESPJ, ES, Euratom z dne 9. marca 1994 o pravilih in splošnih pogojih, ki urejajo opravljanje funkcije varuha človekovih pravic [3], kolikor ta predvideva, da je proračun varuha človekovih pravic vsebovan v prilogi Oddelka I (Parlament) splošnega proračuna Evropskih skupnosti.

(4) Člena 12 in 16 omenjenega sklepa je treba torej črtati –

SKLENIL:

Člen 1

Člena 12 in 16 Sklepa 94/262/ESPJ, ES, Euratom se črtata.

Člen 2

Ta sklep se objavi v Uradnem listu Evropskih skupnosti.

Člen 3

Ta sklep začne učinkovati z dnem objave.

Uporablja se od 1. januarja 2000.

V Strasbourgu, 14. marca 2002

Za Evropski parlament

Predsednik

P. Cox

[1] UL C 223, 8.8.2001, str. 366.

[2] UL L 356, 31.12.1977, str. 1. Uredba, kakor je bila spremenjena z Uredbo (ES, ESPJ, Euratom) št. 2673/1999 (UL L 326, 18.2.1999, str. 1).

[3] UL L 113, 4.5.1994, str. 15.

--------------------------------------------------